CELEX ID: 32011R0394
Publication Date: 2011-04-20

Document Text:
KOMISJONI MÄÄRUS (EL) nr 394/2011,
20. aprill 2011,
millega muudetakse määrust (EÜ) nr 748/2009 (nimekirja kohta õhusõiduki käitajatest, kes teostasid Euroopa Parlamendi ja nõukogu direktiivi 2003/87/EÜ I lisas loetletud lennutegevusi 1. jaanuaril 2006 või pärast seda, millega täpsustatakse iga õhusõiduki käitajat haldav liikmesriik) seoses ELi heitkogustega kauplemise süsteemi laienemisega EMP-EFTA riikidele
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 13. oktoobri 2003. aasta direktiivi 2003/87/EÜ, millega luuakse ühenduses kasvuhoonegaaside saastekvootidega kauplemise süsteem ja muudetakse nõukogu direktiivi 96/61/EÜ, (1) eriti selle artikli 18a lõike 3 punkti a,
ning arvestades järgmist:
(1)
Euroopa Parlamendi ja nõukogu direktiiviga 2008/101/EÜ (2) muudeti direktiivi 2003/87/EÜ, et lisada lennutegevus Euroopa Liidu heitkogustega kauplemise süsteemi.
(2)
Komisjoni määrusega (EÜ) nr 748/2009 (3) kehtestati nimekiri õhusõiduki käitajatest, kes teostasid 1. jaanuaril 2006 või pärast seda lennutegevust direktiivi 2003/87/EÜ I lisa tähenduses.
(3)
Nimekirja eesmärk on vähendada õhusõiduki käitajate halduskoormust, andes teavet, milline liikmesriik konkreetset õhusõiduki käitajat haldab.
(4)
ELi heitkogustega kauplemise süsteemiga ühinemine sõltub direktiivi 2003/87/EÜ I lisas sätestatud lennutegevuse teostamisest ega sõltu direktiivi artikli 18a lõike 3 kohasesse komisjoni kehtestatud õhusõiduki käitajate nimekirja lisamisest.
(5)
Komisjoni 16. aprilli 2009. aasta otsus 2009/339/EÜ (millega muudetakse otsust 2007/589/EÜ seoses lennutegevuse heidet ja tonnkilomeetriandmeid käsitlevate seire ja aruandluse suuniste lisamisega) (4) inkorporeeriti Euroopa Majanduspiirkonna lepingusse EMP Ühiskomitee 4. detsembri 2009. aasta otsusega nr 148/2009, millega muudetakse Euroopa Majanduspiirkonna lepingu XX lisa („Keskkond”) (5). Eesmärk oli tagada, et õhusõiduki käitajad alustaksid õigeaegselt järelevalvet lennutegevuse suhtes, mida teostatakse kas EMP-EFTA riikides, EMP-EFTA riikide vahel või EMP-EFTA riikide ja Euroopa Majanduspiirkonnast väljaspool asuvate kolmandate riikide vahel.
(6)
Direktiiv 2008/101/EÜ inkorporeeriti Euroopa Majanduspiirkonna lepingusse EMP Ühiskomitee 1. aprilli 2011. aasta otsusega nr 6/2011, millega muudetakse Euroopa Majanduspiirkonna lepingu XX lisa („Keskkond”) (6).
(7)
ELi heitkogustega kauplemise süsteemi lennundusega seotud sätete laienemine EMP-EFTA riikidele eeldab, et arvesse tuleb võtta direktiivi 2003/87/EÜ artikli 18a lõikes 1 sätestatud kriteeriume õhusõiduki käitajat haldava liikmesriigi määratlemiseks. Seega tuleks teatavad õhusõiduki käitajad määrata EMP-EFTA riikide haldusalasse.
(8)
Seetõttu tuleks määrust (EÜ) nr 748/2009 vastavalt muuta,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 748/2009 lisa asendatakse käesoleva määruse lisaga.
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Määrus on tervikuna siduv ja vahetult kohaldatav kõikides liikmesriikides.
Brüssel, 20. aprill 2011

EuroVoc Classification:
Level 1: 100154
100147
100161
100155
Level 2: 100191
100241
100244
100282
100242
Level 3: 5283
4505
2449
434743
2524
2470
1707
All Concepts: 1641
1707
2527
3125
4438
5283
5782
5794
6400